**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/6239-12/2021.

**82/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**Tiszavasvári Város Önkormányzata 2021. évi összesített**

**közbeszerzési tervéről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. Tiszavasvári Város Önkormányzata 2021. évi összesített közbeszerzési tervét a jelen határozat mellékletében foglaltak szerint jóváhagyom.
2. A terv folyamatos aktualizálásáról gondoskodom és szükség esetén azokat előterjesztem.
3. A terv nyilvánosságának biztosítása érdekében a közbeszerzésekről szóló 2015. évi CXLIII. törvény 43.§. (2) bekezdésében rögzített közzétételi feladatoknak eleget teszek.

**INDOKOLÁS**

A közbeszerzésekről szóló 2015. évi CXLIII. törvény (továbbiakban: Kbt.) 42. §-ának (1) bekezdésében foglaltak alapján az önkormányzatok - mint a törvényben meghatározott ajánlatkérők -, a költségvetési év elején, de legkésőbb március 31.- ig éves összesített közbeszerzési tervet köteles készíteni az adott évre tervezett közbeszerzéseiről.

Amennyiben év közben a jelenlegi tervhez képest változás következik be, úgy az összesített közbeszerzési terv módosítása szükségessé válik.

Az elfogadott összesített közbeszerzési tervet az adott szervezet vezetője köteles a Közbeszerzési Adatbázisban közzétenni.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. március 25.

 **Szőke Zoltán**

 **polgármester**

 82/2021.(III.25.) PM számú határozat melléklete

**TISZAVASVÁRI VÁROS ÖNKORMÁNYZATA** **2021. évi ÖSSZESÍTETT KÖZBESZERZÉSI TERVE**

|  |  |  |  |  |
| --- | --- | --- | --- | --- |
|  **A közbeszerzés tárgya és mennyisége** | **Irányadó eljárásrend** |  **Tervezett eljárási típus** | **Időbeli ütemezés** | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Árubeszerzés** |  |   |   |  |   |
|  |  |  |  |  |  |
| **II. Építési beruházás** |  |   |   |  |   |
| Iparterület kialakítása | Nemzeti | Kbt.115.§ szerinti nyílt eljárás | 2021. január | 2021. november | Nem |
| Tiszavasvári Minimanó Óvoda fejlesztése | Nemzeti | Kbt.115.§ szerinti nyílt eljárás | 2021. január | 2021. augusztus | Nem |
| Zöld városközpont kialakítása (Találkozások háza) | Nemzeti | Kbt.115.§ szerinti nyílt eljárás | 2021. május | 2022. június | Nem |
| Gyógyfürdő fejlesztés (építés) | Nemzeti | Kbt. 112. § (1) b) alapján | 2021. szeptember | 2023. április | Nem |
| Gyepmesteri telep építése (Felzárkóztató) | Nemzeti | Kbt.115.§ szerinti nyílt eljárás | 2021. június | 2022. december | Nem |
| Út, padka, járda felújítás (Felzárkóztató) | Nemzeti | Kbt.115.§ szerinti nyílt eljárás | 2021. május | 2022. december | Nem |
| KOR, Járóbeteg szakrendelő felújítása (Felzárkóztató)  | Nemzeti | Kbt.115.§ szerinti nyílt eljárás | 2021. szeptember | 2022. december | Nem |
| Belterületi vízrendezés (Felzárkóztató) | Nemzeti | Kbt.115.§ szerinti nyílt eljárás | 2021. december | 2022. december | Nem |
| Közösségi Ház felújítása (Felzárkóztató) | Nemzeti | Kbt.115.§ szerinti nyílt eljárás | 2021. május | 2022. december | Nem |
| **III. Szolgáltatás-megrendelés** |  |   |   |  |   |
| orvosi ügyelet és járóbeteg ellátás biztosítása | Nemzeti | Kbt. 112.§ (1) bekezdés b) pont nyílt eljárás | 2021. március | 2026. december | Nem |
| **IV. Építési koncesszió** |  |  |  |  |  |
|  |  |  |  |  |  |
|  **V. Szolgáltatási koncesszió** |  |  |  |  |  |

Tiszavasvári, 2021. március 25.

 **Szőke Zoltán**

 **polgármester**